Bulgária a 2007-es Junior Eurovíziós Dalfesztiválon vett részt először. Első részvételük viszonylag sikeresnek mondható, mivel 86 ponttal a hetedik helyen végeztek. A következő évben érték el eddigi legrosszabb eredményüket, mivel utolsók lettek. 2009-ben és 2010-ben nem vettek részt, majd 2011-ben, két kihagyott év után tértek vissza. Ekkor a nyolcadik helyet érték el. A bolgár tévé 2012-ben visszalépett a versenytől, és 2014-ben, két év kihagyás után tért vissza. Ekkor érték el eddigi legjobb eredményüket, ami a második hely. Ez egyben az eddigi legjobb bolgár helyezés bármely eurovíziós versenyen. Egy évvel később otthont adtak a versenynek. Hazai pályán a kilencedik helyet érték el. 2016-ban kilencedik helyen zártak, azóta viszont az ország nem vett részt a versenyen.